Saksikan Filem Romantik Dilan 1991 Di Pawagam Malaysia Julai Ini
TGV Pictures membawakan kepada penonton tempatan filem romantik dari Indonesia berjudul Dilan 1991. Filem ini merupakan sekuel kepada filem Dilan 1990. Anda boleh saksikan trailer ini dipemain video dibawah. Teman wanita Dilan yang bernama Milea risau akan masa depan mereka, lebih-lebih lagi selepas Dilan bergaduh dengan Anhar dan berkemungkinan akan dibuang sekolah. Akhirnya dia menyuruh Dilan memilih antara kumpulan motosikalnya dan hubungan mereka. Pada masa yang sama, Milea berkenalan dengan Yugo, anak kepada sepupu jauh ayahnya. Yugo baru sahaja pulang dari Belgium dan mereka banyak menghabiskan masa bersama. Walaupun Yugo menaruh hati pada dia, Milea masih mencintai Dilan. Diarahkan oleh Fajar Bustomi dan Pidi Baiq, filem ini dibintangi Iqbaal Ramadhan, Vanesha Prescilla, Jerome Kurnia dan Adhisty Zara. Dilan 1991 akan menemui penonton di Malaysia pada 11 Julai ini.